《黎是因馆甥计偕北上海内旧游不能治书遍候倘有见讯者幸以此诗语之》
明代·张萱

相逢若问西园老，地僻林深客少过。住世白头犹矍铄，凌云綵笔更嵯峨。

著书幸有名山托，抵戏时闻俗眼诃。为语年来最烦恼，酒魔终日竞诗魔。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。